Mànega (indumentària)

Ła manica ze el tèrmene col cuało vien indegà cheła parte de un indumento che coverze un braso, o traverso el cuało el braso pasa. El tipo de mànega ła ze una de łe carataristeghe de l'abiliamento che mazormente vària in baze al paeze e al pariodo.

Ła mazor parte de łe màneghe inte ła moda moderna łe pol èsar łonghe, da ła spała al polso, o curte ła cuała łonghesa ła ze pì o manco a metà del bisìpite,  meze màneghe se riva a l'altesa del gomio, fin a rivar a metà vanbraso denomenàndołe màneghe a tre cuarti. Racuanti tipi de majete łe ze del tuto privae de màneghe (par ezénpio łe canutiere).

 Tipi de mànega 
 Mànega ànzoło: mànega drapejà e verta in fondo.
 Mànega a bałonsin: mànega ànpia e rigonfia.
 Mànega a barbastrejo: mànega de grande dimension, e ànpia, che re-crea l'efeto de un poncho. Dita anca mànega majara.
 Mànega a canpana'''': mànega łarga, che ła se strosa so'l polsin.
 Mànega svazada: mànega łarga e verta.
 Mànega gigot: mànega s-gionfa a l'altesa de łe spałe, e streta sol resto del braso.
 Mànega da kimono: mànega tonda, o retangołar e partegołarmente ànpia.
 Mànega a pagoda: mànega svazada sol polso.
 Mànega Raglan: mànega racuanto ànpia, tacà co sintura a razo da scajo fin a baze coło.
 Mànega a tułipan: mànega ła cuała forma ła someja a cheła de un dułipan.

 Magnere de dir 
Ła mànega ła ze asè prezente inte łe magnere de dir e inte i łoghi comuni. Intrà i pì frecuenti: Gaver un aso inte ła mànega: gaver oncora na posibiłità Esar de màneghe łarghe: èsar zenerozo o spendacion o gaver na interpretasion verta de norme, preceti e costumari popołani.Renbocarse łe màneghe: darse da far.Ze un'altro per (o paro) de màneghe:'' na roba o argomento totalmente difarente dal presedente

Altri projeti

Linganbi foresti

Categoria: Moda